Up-643/02
Natisni
Opravilna št.:
Up-643/02
Datum odločitve:
4. 2. 2003
ECLI:
ECLI:SI:USRS:2003:Up.643.02
Akt:
Ustavna pritožba A. A. zoper opomin Okrožnega sodišča v Ljubljani za plačilo sodne takse št. P 372/2000 z dne 18. 10. 2002 in sklep Okrožnega sodišča v Ljubljani št. P 372/00 z dne 20. 11. 2002
Izrek:
Ustavna pritožba A. A. zoper opomin Okrožnega sodišča v Ljubljani za plačilo sodne takse št. P 372/2000 z dne 18. 10. 2002 in sklep Okrožnega sodišča v Ljubljani št. P 372/00 z dne 20. 11. 2002 se zavrže.
Evidenčni stavek:
Ker pritožnik v enem delu ni izčrpal vseh pravnih sredstev, v enem delu pa je vložil ustavno pritožbo zoper akt, ki ni akt v smislu 50. člena ZUstS, je Ustavno sodišče njegovo ustavno pritožbo zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
Pravna podlaga:
Člen 50.1, 55.1 in 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
29. 10. 2002
Vrsta odločitve:
sklep
Vrsta rešitve:
zavrženje
Dokument:
US22111
Up-643/02-11
20. 2. 2003
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 4. februarja 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper opomin Okrožnega sodišča v Ljubljani za plačilo sodne takse št. P 372/2000 z dne 18. 10. 2002 in sklep Okrožnega sodišča v Ljubljani št. P 372/00 z dne 20. 11. 2002 se zavrže.
Obrazložitev
1. Pritožnik z ustavno pritožbo izpodbija opomin, s katerim ga je sodišče v pravdnem postopku pozvalo na plačilo sodne takse, in sklep, s katerim je isto sodišče štelo njegovo tožbo za umaknjeno, ker takse kljub opominu ni plačal. Meni, da so mu bile z izpodbijanima opominom in sklepom kršene pravice iz 14., 15., 21., 22., 23., 25., 26., 34. in 35. člena Ustave ter načelo pravne države iz 2. člena Ustave.
2. Po določbi prvega odstavka 50. člena Zakona o Ustavnem sodišču (v nadaljevanju ZUstS) lahko vsak ob pogojih, ki jih določa ta zakon, vloži ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Ustavna pritožba zoper opomin ali zoper nalog sodišča, s katerim je tožeča stranka pozvana, naj plača neplačano ali premalo plačano sodno takso, ni dopustna, saj ne gre za posamični akt, s katerim bi bilo odločeno o kakšni pravici ali obveznosti posameznika v smislu 50. člena ZUstS. Ustavno pritožbo zoper opomin za plačilo sodne takse je zato Ustavno sodišče zavrglo.
3. Po prvem odstavku 51. člena ZUstS je ustavno pritožbo mogoče vložiti šele, ko so izčrpana vsa pravna sredstva. Zoper sklep sodišča prve stopnje je v skladu z določbo prvega odstavka 363. člena Zakona o pravdnem postopku (Uradni list RS, št. 26/99 in nasl. - ZPP) dovoljena pritožba. Pritožnik ni izkazal, da bi to pravno sredstvo izčrpal, zato je Ustavno sodišče njegovo ustavno pritožbo zoper sklep Okrožnega sodišča v Ljubljani št. P 372/00 zavrglo.
4. Senat Ustavnega sodišča je sprejel ta sklep na podlagi prvega odstavka 50. člena v zvezi s prvim odstavkom 55. člena ZUstS, druge alineje prvega odstavka 55. člena ZUstS ter prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger